text: سكطعش22 يناير، 2020قصص رعب
text: #000005
text: اليوم رح نحكي عن اسطورة موجودة في فلكلور سكان امريكا الأصليين (الهنود الحمر) وهي الأسطورة اسمها سكين والكر
text: #000006
text: قبل ما نبلش ب قصة سكين والكر لازم نعرف ما هو السكين والكر ؟
text: #000007
text: السكين والكر هو مخلوق عنده القدرة على انه يتحول لأي شيء بالعالم، ولما بقول أي شيء يعني أي شيء حرفياً ممكن يكون حيوان، انسان أو جماد أو أي شي تاني
text: #000008
text: ولكن في أغلب الأحيان السكين والكر بيكون حيوان، كلمة سكين والكر هي الأسم الأنكليزي لهاد المخلوق ولكن اسمه بلغته الأصلية “نادلوشي” وترجمة كلمة نادلوشي تعني المخلوق الي بيمشي على أربع اطراف
text: #000009
text: وظيفة السكين والكر، انه يستخدم سحر قوي أو قوى خارقة لحتى يأذي المخلوقات الي بده يأذيها
text: #000010
text: وواحد من الحيوانات الي السكين والكر بيتحول الها أكتر شي هو الذئب بسس ممكن يصير حمام ممكن يصير عصفور ممكن يصير أي حيوان تاني ولكن الأكثر شيوعاً هو الذئب
text: #000011
text: ولحتى يعرف لأي حيوان يتحول لازم يعرف فريسته بالأول، يعني اذا بده يهجم على طير لازم يكون عنده القدرة على الطياران ف بيتحول لنسر او صقر، اذا كانت فريسته حيوان بري او انسان بيتحول لشي مناسب لهاد الوضع ذئب او ثعلب مثلاً
text: #000012
text: ولحتى تتحول او تصير سكين والكر لازم اول شي تبقى عايش وحيد بالظلام فترة طويلة ولازم تقتل شخص قريب عليك شخص بتحبه (لا حدا يصير سكين والكر، اياك ثم اياك انك تفكر تصير سكين والكر).
text: #000013
text: اطلع على المزيد من قصص الرعب
text: #000014
text: وهلأ بعد ما عرفنا ايش هو السكين والكر خلوني احكيلكن قصة حقيقة عن السكين والكر
text: #000016
text: القصة هي صارت احداثها بالقرن ال18 لما كانوا سكان اوربا يهاجروا لأمريكا وتحديداً شمال ميشيغان (امنم من هي المنطقة) ويعملوا تجارة ويشتغلوا وهالاوربيين وجدوا بالصدفة منطقة فيها بحيرة او مستنقع وحوالي هاد المستقنع في قبيلة ساكنة وهي القبيلة كانت عدوانية كتير لدرجة اي شخص بيدخل لعندن رح يهجموا عليها ويخلصوا عليها مين ما كان يكون رجل امرأة طفل حتى لو انك بالغلط ضيعت الطريق ودخلت لعندن اترحم على روحك وماحدا كان بيعرف سبب عدوانية هي القبيلة
text: #000017
text: حاولوا انهم يبتعدوا عن القبيلة هي ويتركوهم بحالهن بس اهل القبيلة ما تركونهم وكانو دائماً يهجموا عليهن ويخطفوا ويقتلوا ناس منهم.. بعد ما كترت هي الشغلات، الأوربيين صاروا ينصبوا افخاخ (افخاخ ولا فخوخ جمع كلمة فخ ؟)في المستقنع وفي الاماكن الي كانوا يطلعوا فيها اهل القبيلة لحتى ينتقموا منن ولكن في كل مرة كان الحيوانات والغزلان هنن الي يوقعوا بالافخاخ وسكان القبيلة ما يصرلن شي
text: #000018
text: الوقت عم يمضي والوضع زاد سوء دائماً في اشخاص عم تنفقد لايام ولما بلاقوا المفقودين عم يلاقوا جثثهم وهم مييتين ومشوهين
text: #000019
text: بعد مئات السنين من أحداث قصة القبيلة المتوحشة هي كان في ولدين عم يلعبوا مع بعض جنب المستنقع، وشردوا باللعب ودخلوا المستقنع وشافوا على شجرة عش فيه بيض نسر، فراح ولد لعند والده وحكاله القصة وقله انو شاف عش فيو بيض نسر، فقرر الوالد انه ياخد قارب صغير لحتى يمشي فيه جوا المستنقع ويشوفوا العش الي فيه بيض نسر
text: #000021
text: شاهد ايضاً: نظرية الزواحف البشرية وعلاقتها بالمشاهير!
text: #000022
text: وهنن بطريقهن للشجرة الي فيها عش النسر شافوا غزال هاد الغزال كان شكله غريبب شوي بس مع هيك كانت تصرفاته طبيعية كان عم يشرب مي من المستنقع بس لما شافوه صار يطلع فين وصار يمشي ببطئ بتجاهن لحد ما وصل لعندهن الولد حط ايده على راسه للحظات قليلة وبعدها الغزال تركهم ورجع للمكان الي الجا منه ، الولد كان خايف كتير ومستغرب من الغزال بس ما حب يقول لولاده انو خايف حتى ما يضحك عليه
text: #000023
text: بعد ما راح الغزال الولد صار يسمع اصوات حيوانات اصوات مرتفعة كتير من كل مكان من العشب الي جنبه من الشجر صار يسمع اصوات حيوانات الغابة كلا، بس يبدو أنو الأب ما كان سامع شي او سامع ومطنش لحتى ما يخوف أبنه
text: #000024
text: الوضع ازداد سوء وصار يسمع اصوات ضحكات وكان في حركة من وراه وكأنو في حدا وراه رح يهجم عليه بس بكل مرة كان يلتفت للاتجاه الي سامع منه الصوت كان يشوف الغزال الي شافه اول ما دخل على المستنقع
text: #000025
text: صاروا يجدفوا بالقارب بسرعة ويمشوا بعكس اتجاه المي لحتى يطلعوا من المستنقع هاد لانو الوضع كان كتير مخيف بالنسبة الن وكانت الحيوانت تطلع من كل الاطراف الطيور والحشرات والغزلان كل الحيوانات صارت تركض باتجاهم
text: #000026
text: باللحظة الي طلعوا فيها لبرا المستنقع التفت الولد واخد نظرة على المستقنع ماشاف شي غير الغزال الي شافوه او ما دخلوا وكل شي تاني كانو عم يشوفوه ويسمعوه اختفى وما بقي له أي أثر
text: #000027
text: أخطر آكل لحوم بشر في العالم! (ايسي ساغاوا)
text: #000028
text: جرائم : لما القاتل يكون أعز اصحابك!
text: #000029